பர்காரா

பர்காரா (Barhara) இந்தியாவின் பீகார் மாநிலத்திலுள்ள போச்பூர் மாவட்டத்தில் அமைந்துள்ள ஒரு கிராமப் பஞ்சாயத்தும் வட்டார வளர்ச்சித் தொகுதியுமாகும்.  கங்கை ஆற்றின் கரையில் இக்கிராமம் அமைந்துள்ளது. சூலை-ஆகத்து மாதங்களில், இந்த வட்டாரத்தின் கீழ் உள்ள பெரும்பாலான கிராமங்கள் வெள்ளத்தால் பாதிக்கப்படுகின்றன. 2011 ஆம் ஆண்டு நிலவரப்படி, இக்கிராமத்தின் மக்கள் தொகை 927 குடும்பங்களில் 6,889 ஆக இருந்தது, அதே நேரத்தில் மொத்த வட்டாரத்தின் மக்கள் தொகை 35,185 குடும்பங்களில் 240,636 ஆக இருந்தது.

மக்கள் தொகையியல்
2011 ஆம் ஆண்டு நிலவரப்படி, பர்கா வட்டாரத்தின் பாலின விகிதம் 878 ஆக இருந்தது. இது போச்பூர் மாவட்டத்திலேயே மிகக் குறைந்த விகிதமாகும். 0-6 வயதுக்குட்பட்டோர் பிரிவில் பாலின விகிதம் அதிகமாக இருந்தது. ஒவ்வொரு 1000 ஆண்களுக்கும் 906 பெண்கள் இருந்தனர். இந்த வட்டாரத்தின் மொத்த மக்களில் பட்டியல் சாதியினர் 12.05% ஆகவும், பட்டியல் பழங்குடியினர் 0.88% ஆகவும் இருந்தனர். பர்காரா வட்டாரத்தின் எழுத்தறிவு விகிதம் 69.11% ஆக இருந்தது. இதில் ஆண்களிடையே 80.5% ஆகவும் பெண்களிடையே 56.04% ஆகவும் இருந்தது. 

2011 ஆம் ஆண்டில், பர்காரா வட்டாரத்தின் பெரும்பான்மையான தொழிலாளர்கள் விவசாயத்தில் ஈடுபட்டிருந்தனர். அவர்களில் 17.70% பேர் சொந்தமாக நிலம் வைத்திருந்த அல்லது குத்தகைக்கு எடுத்த விவசாயிகள் ஆவர். மேலும் 47.25% பேர் மற்றவர்களின் நிலத்தில் கூலிக்கு வேலை செய்யும் விவசாயத் தொழிலாளர்கள் ஆவர். கூடுதலாக 8.44% பேர் குடிசைத் தொழில் தொழிலாளர்களாகவும், மீதமுள்ள 26.61% பேர் மற்ற தொழில்களிலும் ஈடுபட்டிருந்தனர்.

நிர்வாகம்
பர்காரா கிராமம், இந்திய அரசியலமைப்பு மற்றும் பஞ்சாயத்து இராச்சிய சட்டத்தின்படி கிராமத்தின் தேர்ந்தெடுக்கப்பட்ட பிரதிநிதியான முக்கையா என்பவரால் அதன் கிராம பஞ்சாயத்து மூலம் நிர்வகிக்கப்படுகிறது.

 விவரம்  மொத்தம்  ஆண்பெண் மொத்த வீடுகள்927  மக்கள் தொகை 688936493240
கிராமங்கள்
பர்காரா வட்டாரத்தில் பின்வரும் 79 கிராமங்கள் கிராமப் பஞ்சாயத்துகளாக இருந்தன. 

மேற்கோள்கள்

வெளி இணைப்புகள்
Villages in Bhojpur, Bihar 

பகுப்பு:பீகார் மாநிலத்திலுள்ள ஊர்களும் நகரங்களும்